smcproject/ml-wiki-sentences huggingface dataset:
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ത്രോംബോസിസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ത്രെന്തോസ് സൂനഹദോസ് ഇംഗ്ലീഷ് വിലാസം https://ml.wikipedia.org/wiki/Council_of_Trent സൂനഹദോസ് വിളിച്ചുകൂട്ടിയ പൗലോസ് മൂന്നാമൻ മാർപ്പാപ്പ - ടിഷന്റെ ചിത്രം ത്രെന്ത്രോസിലെ വിശുദ്ധമറിയത്തിന്റെ മുഖ്യദേവാലയത്തിലെ (സാന്താ മരിയ മഗിയോരെ) സൂനഹദോസ് സമ്മേളനം
പ്രൊട്ടസ്റ്റന്റ് കലാപത്തെ തുടർന്ന് പാശ്ചാത്യ ക്രിസ്തീയസഭയിൽ ഉണ്ടായ സ്ഥിതിവിശേഷത്തെ നേരിടാനായി പതിനാറാം നൂറ്റാണ്ടിൽ കത്തോലിക്കാ സഭ വിളിച്ചുകൂട്ടിയ ഒരു സഭാസമ്മേളനമാണ് ത്രെന്തോസ് സൂനഹദോസ് (Council of Trent).
കത്തോലിക്കാ സഭയുടെ ചരിത്രത്തിലെ ഏറ്റവും വലിയ സഭാസമ്മേളനങ്ങളിൽ ഒന്നായി ഇതു പരിഗണിക്കപ്പെടുന്നു.
ഇറ്റലിയിൽ, 1545 ഡിസംബർ 13-നും 1563 ഡിസംബർ 4-നും ഇടയ്ക്ക് മൂന്നു മാർപ്പാപ്പാമാരുടെ ഭരണകാലങ്ങളിലായി നടന്ന 25 സമ്മേളനങ്ങളാണ് ഇതിൽ ഉൾപ്പെടുന്നത്.
വടക്കൻ ഇറ്റലിയിൽ, ആൽപ്സ് അടിവാരത്തിലുള്ള ത്രെന്തോസ് നഗരത്തിലാണ് മിക്കവാറും സമ്മേളനങ്ങൾ നടന്നത്.
അക്കാലത്ത് ത്രെന്തോസ് നഗരം മാർപ്പാപ്പായുടെ രാഷ്ട്രീയാധികാര സീമക്കു പുറത്ത്, വിശുദ്ധറോമാസാമ്രാജ്യത്തിന്റെ ഭാഗമായിരുന്നു.
ആദ്യത്തെ എട്ടു സമ്മേളനങ്ങൾ മൂന്നാം പൗലോസ് മാർപ്പാപ്പയുടെ കാലത്ത് ത്രെന്തോസിൽ 1545 മുതൽ 1547 വരെ നടന്നു.
ഇറ്റലിക്കാരായ മെത്രാന്മാരുടെ അഭിലാഷമനുസരിച്ച്, 1547-ൽ 9 മുതൽ 11 വരെ സമ്മേളനങ്ങളുടെ വേദിയായത് മാർപ്പാപ്പായുടെ രാഷ്ട്രീയാധികാര സീമയിൽ പെട്ട ബൊളോഞ്ഞാ നഗരമാണ്.
ജൂലിയസ് മൂന്നാമൻ മാർപ്പാപ്പയുടെ കാലത്തു 1551-52 വർഷങ്ങളിൽ 12 മുതൽ 16 വരെ സമ്മേളനങ്ങളിൽ സൂനഹദോസ് ത്രെന്തോസിൽ തിരികെയെത്തി.
തുടർന്ന് ദീർഘമായ പത്തുവർഷക്കാലത്തെ ഇടവേളയ്ക്കു ശേഷം പീയൂസ് നാലാമൻ മാർപ്പാപ്പയുടെ കാലത്ത് 1562-63 വർഷങ്ങളിൽ നടന്ന 17 മുതൽ 25 വരെ സമ്മേളനങ്ങളും ത്രെന്തോസിൽ തന്നെയായിരുന്നു.
സഭയിലെ പ്രശ്നങ്ങൾ ചർച്ച ചെയ്യാനുള്ള ഒരു സാർവലൗകിക സമ്മേളനം, വ്യവസ്ഥാപിത നേതൃത്വത്തിനെതിരെ കലാപമുയർത്തിയ മാർട്ടിൻ ലൂഥർ ഉൾപ്പെടെയുള്ളവർ ഉന്നയിച്ച ഒരാവശ്യമായിരുന്നു.
മുൻനൂറ്റാണ്ടിൽ, കോൺസ്റ്റൻസിലും(1414-18) ബേസലിലും(1431-45) നടന്ന സൂനഹദോസുകൾ മാർപ്പാപ്പാമാരുടെ അധികാരത്തിനു കടിഞ്ഞാണിടാൻ ശ്രമിച്ചതും മറ്റും മൂലം, മാർപ്പാപ്പാമാർ ഇതിൽ താത്പര്യം കാട്ടിയില്ല.
നവീകർത്താക്കൾ ഉയർത്തിയ വെല്ലുവിളി ഗുരുതരമായതോടെ രാഷ്ട്രീയ സാഹചര്യങ്ങൾ, എല്ലാ വിഭാഗക്കാരും പങ്കെടുക്കുന്ന ഒരു സമ്മേളനത്തിനു പറ്റാത്തതുമായി.
ഒടുവിൽ സമ്മേളനം വിളിച്ചുകൂട്ടാൻ തീരുമാനിച്ചത് പൗലോസ് മൂന്നാമൻ മാർപ്പാപ്പയാണ്.
എല്ലാവരും സ്വന്തം സ്വാധീനമേഖലയിൽ സൂനഹദോസ് നടന്നുകാണാനാണ് ആഗ്രഹിച്ചത്.
"വിശുദ്ധറോമാസാമ്രാട്ട്" ചാൾസ് അഞ്ചാമന്റെ സ്വാധീനത്തിലുള്ള ജർമ്മൻ പ്രദേശങ്ങൾ സൂനഹദോസിനു വേദിയാകുന്നത് മാർപ്പാപ്പയ്ക്കും ഫ്രാൻസിലെ രാജാവിനും ഇഷ്ടമായിരുന്നില്ല.
ഒടുവിൽ ത്രെന്തോസ് തെരഞ്ഞെടുക്കപ്പെടാൻ കാരണം അത് ചാൾസിന്റെ സാമ്രാജ്യത്തിന്റെ ഭാഗമെങ്കിലും, ഇറ്റലിയിലെ ഒരു നഗരമെന്ന നിലയിൽ മാർപ്പാപ്പയുടെ കൂടി സ്വാധീനമേഖലയിൽ ഉൾപ്പെട്ടതാണ് എന്നതു കൊണ്ടാണ്.
ഇടയ്ക്ക്, സഭാഭരണത്തിലെ നവീകരണത്തെ സംബന്ധിച്ച് നടപടികൾ സൂനഹദോസ് ത്വരിതഗതിയിലാക്കണമെന്ന് ചാൾസ് അഞ്ചാമൻ ആവശ്യപ്പെട്ടപ്പോൾ, സൂനഹദോസ് വേദി തന്റെ രാഷ്ട്രീയാധികാര പരിധിയിലുള്ള ബൊളോഞ്ഞയിലേക്കു മാറ്റാൻ മാർപ്പാപ്പ ഉത്തരവിട്ടു.
ഇറ്റലിക്കാരല്ലാത്തെ മെത്രാന്മാർ ഇതിനെ എതിർത്തു.
ത്രെന്തോസിലുണ്ടായ ഏറെ വ്യാപകമല്ലാത്ത പ്ലേഗു ബാധയിൽ ഒരു മെത്രാൻ മരിച്ചപ്പോൾ, ഇറ്റലിക്കാരായ മെത്രാന്മാർ മാത്രം ത്രെന്തോസു വിട്ടുപോയി ബൊളോഞ്ഞയിൽ സമ്മേളിച്ചു.
എന്നാൽ അവിടെ നടന്ന സമ്മേളനങ്ങളെ അംഗീകരിക്കാൻ ചാൾസ് വിസമ്മതിച്ചതിനാൽ വീണ്ടും ത്രെന്തോസ് തന്നെ സൂനഹദോസ് വേദിയായി.
ചാൾസ് അഞ്ചാമന്റെ അധികാരത്തിൽ പെട്ട ത്രെന്തോസിനെ സമ്മേളനവേദിയായി അംഗീകരിക്കാൻ ഫ്രാൻസിലെ രാജാവ് വിസമ്മതിച്ചതിനാൽ ഫ്രഞ്ചു സഭാനേതാക്കൾ സൂനഹദോസിന്റെ ആദ്യസമ്മേളനങ്ങളിൽ നിന്നു വിട്ടു നിന്നിരുന്നു.
ആദ്യവസാനം, സൂനഹദോസിൽ പങ്കെടുത്തവരിൽ അധികവും ഇറ്റലിക്കാരായിരുന്നു.
സമ്മേളനസ്ഥലത്തെ അസൗകര്യങ്ങൾ, പൊതുവേ വൃദ്ധരും സുഖകരമായി ജീവിതം ശീലിച്ചിരുന്നവരുമായ പ്രതിനിധികളെ വിഷമിപ്പിച്ചു.
സൂനഹദോസിന്റെ ദൈർഘ്യവും വലിയ ഇടവേളകളും മൂലം, ഒരേ കൂട്ടം പ്രതിനിധികളല്ല അതിൽ ആദ്യവസാനം ഉണ്ടായിരുന്നത്.
സൂനഹദോസിൽ പ്രൊട്ടസ്റ്റന്റ് വിഭാഗങ്ങളുടെ പ്രതിനിധികളെക്കൂടി പങ്കെടുപ്പിച്ച്, വ്യാപകമായ രഞ്ജിപ്പിനു വഴിയൊരുക്കാനും ശ്രമമുണ്ടായി.
ചില സമ്മേളനങ്ങളിൽ അവർ പങ്കെടുത്തെങ്കിലും ആ വഴിക്കുള്ള ശ്രമങ്ങൾ വിജയിച്ചില്ല.
പ്രൊട്ടസ്റ്റന്റുകാരുമായുള്ള രഞ്ജിപ്പ് ചാൾസ് അഞ്ചാമനെ ജർമ്മനിയിൽ രാഷ്ട്രീയമായി ശക്തിപ്പെടുത്തുമെന്നതിനാൽ, ഫ്രാൻസിനും മാർപ്പാപ്പയുടെ നേതൃത്വത്തിലുള്ള ഇറ്റാലിയൻ പക്ഷത്തിനും അതിൽ വലിയ ഉത്സാഹം ഇല്ലായിരുന്നു.
ധാർമ്മികശുദ്ധീകരണത്തിലൂടെ പുരോഹിതന്മാർക്കിടയിലെ ദുർന്നടത്തവും സഭാഭരണത്തിൽ ആരോപിക്കപ്പെട്ട അഴിമതിയും ഇല്ലാതാക്കാനും കാര്യക്ഷമത വർദ്ധിപ്പിക്കാനും സഹായിച്ച ഒട്ടേറെ തീരുമാനങ്ങൾ സൂനഹദോസ് കൈക്കൊണ്ടു.
എന്നാൽ വിശ്വാസത്തിന്റെ മേഖലയിൽ സൂനഹദോസ് ചെയ്തത്, "പ്രൊട്ടസ്റ്റന്റ് ശീശ്മ" എന്ന് അതു വിശേഷിപ്പിച്ച നിലപാടുകളെ അപലപിക്കുകയും, വിശുദ്ധഗ്രന്ഥം, സഭാ പാരമ്പര്യങ്ങൾ, മൂലപാപം, നീതീകരണം, കൂദാശകൾ, കുർബ്ബാനയിലെ ദിവ്യകാരുണ്യം, വിശുദ്ധന്മാരുടെ വണക്കം എന്നീ വിഷയങ്ങളിൽ കത്തോലിക്കാ പക്ഷം നിർവ്വചിച്ചുറപ്പിക്കുന്ന പ്രഖ്യാപനങ്ങൾ പുറപ്പെടുവിക്കുകയുമാണ്.
നിത്യരക്ഷ, കൂദാശകൾ, വിശുദ്ധലിഖിതസംഹിത എന്നീ വിഷയങ്ങളിൽ കത്തോലിക്കാ സഭയുടെ നിലപാടു വ്യക്തമാക്കുക വഴി സൂനഹദോസ്, പ്രൊട്ടസ്റ്റന്റുകൾ ഉയർത്തിയ തർക്കങ്ങൾക്കു മറുപടി പറയുകയായിരുന്നു.
സമാപനഘട്ടത്തിൽ സൂനഹദോസിനു നേതൃത്വം കൊടുത്ത പീയൂസ് നാലാമൻ മാർപ്പാപ്പ - ബെർത്തലോമ്യോ പാസറോട്ടി വരച്ച ചിത്രം ശുദ്ധീകരണം
സൂനഹദോസ് കൈക്കൊണ്ട ഏറ്റവും ശ്രദ്ധേയമായ തീരുമാനങ്ങളിൽ ചിലത് സഭയിൽ പൊതുവേയും പൗരോഹിത്യത്തിൽ പ്രത്യേകിച്ചും ആവശ്യമായി വന്ന  ധാർമ്മികശുദ്ധീകരണത്തെ ലക്ഷ്യമാക്കിയുള്ളതായിരുന്നു.
പുരോഹിതന്മാർക്കിടയിലെ ദുർന്നടത്തവും സഭാഭരണത്തിൽ ആരോപിക്കപ്പെട്ട അഴിമതിയും ഇല്ലാതാക്കാനും കാര്യക്ഷമത വർദ്ധിപ്പിക്കാനും ഈ തീരുമാനങ്ങൾ ഉപകരിച്ചു.
മാർപ്പാപ്പാമാരും അദ്ദേഹത്തിന്റെ കീഴിലുള്ള സഭയുടെ ഉന്നത ഭരണസമിതിയായ റോമൻ കൂരിയായും ആയി ബന്ധപ്പെട്ട സ്വജനപക്ഷപാതവും മറ്റും ത്രെന്തോസിനു ശേഷം നിയന്ത്രണത്തിലായി.
പിൽക്കാലങ്ങളിൽ സഭയുടെ ഭരണത്തിൽ കാര്യക്ഷമതയും നെറിവും ഉണ്ടാകാൻ ഇത് ഇടയാക്കി.
പുരോഹിത ബ്രഹ്മചര്യത്തിൽ വിട്ടുവീഴ്ചചെയ്യാതിരുന്ന സൂനഹദോസ് അവരുടെ അവിഹിതബന്ധങ്ങളേയും ഇതര അസന്മാർഗ്ഗികതകളേയും നിയന്ത്രിക്കാൻ വ്യവസ്ഥ ചെയ്തു.
അഭ്യസ്തവിദ്യരായി പുരോഹിതരുടെ ദൗർലഭ്യം കണക്കിലെടുത്ത്, പുരോഹിതപരിശീലത്തിനായി കൂടുതൽ സെമിനാരികൾ സ്ഥാപിക്കാൻ സൂനഹദോസ് വ്യവസ്ഥ ചെയ്തു.
സഭയിലെ അഴിമതിയെ സംബന്ധിച്ച ലൂഥറിന്റെ പ്രചരണത്തെ ഏറെ സഹായിച്ച ദണ്ഡവിമോചനവിപണനം (sale of indulgences) അവസാനിപ്പിക്കാനും സൂനഹദോസ് നടപടിയെടുത്തു.
ദണ്ഡവിമോചനങ്ങൾ അനുവദിക്കപ്പെടുന്നത് ഭക്തകൃത്യങ്ങളും പരോപകാരപ്രവൃത്തികളും ചെയ്യുന്നവർക്കു മാത്രമായപ്പോൾ, പ്രായശ്ചിത്തവിമുക്തി വിലയ്ക്കു വാങ്ങാമെന്ന സ്ഥിതി മാറി.
വിശ്വാസസംഹിത
വിശ്വാസത്തെ സംബന്ധിച്ച് നവീകരണവാദികൾ ഉയർത്തിയ തർക്കങ്ങളിൽ കത്തോലിക്കാ നിലപാട് കൂടുതൽ ശക്തിയോടെ ആവർത്തിച്ച സൂനഹദോസ് പ്രൊട്ടസ്റ്റന്റു വിഭാഗവുമായുള്ള അനുരഞ്ജനത്തിനുള്ള വഴിയടച്ചു.
ക്രിസ്തീയവിശ്വാസത്തിന്റെ സ്രോതസ്സെന്ന നിലയിൽ വേദപുസ്തകത്തിനൊപ്പം സഭാപാരമ്പര്യത്തിനുള്ള പ്രാധാന്യം, വിശുദ്ധന്മാരുടെ വണക്കം, ക്രിസ്തീയജീവിതത്തിൽ കൂദാശകൾക്കുള്ള സ്ഥാനം, വിശുദ്ധകുർബ്ബാനയിൽ യേശുവിന്റെ "യഥാർത്ഥസാന്നിദ്ധ്യം" (real presence) തുടങ്ങിയ വിഷയങ്ങളിൽ സൂനഹദോസ് വിട്ടുവീഴ്ചയില്ലാത്ത നിലപാടെടുത്തു.
വിശുദ്ധകുർബ്ബാനയിൽ ബലിയപ്പത്തിനും വീഞ്ഞിനും സഭവിക്കുന്നതായി പറയപ്പെടുന്ന പദാർത്ഥാന്തരീകരണത്തെ (transubstantiation) സംബന്ധിച്ചുള്ള സൂനഹദോസിന്റെ ഈ പ്രഖ്യാപനം ഇതിനുദാഹരണമാണ്:- “ ഏറ്റവും പരിശുദ്ധ ദിവ്യകാരുണ്യത്തിൽ നമ്മുടെ കർത്താവിന്റെ ശരീരരക്തങ്ങൾക്കൊപ്പം അപ്പത്തിന്റേയും വീഞ്ഞിന്റേയും പദാർത്ഥങ്ങൾ നിലനിൽക്കുന്നുവെന്നു പറയുകയും, പൂർവഛായ നിലനിൽക്കെത്തന്നെ അപ്പത്തിന്റേയും വീഞ്ഞിന്റേയും മുഴുവൻ പദാർത്ഥത്തിനും യേശുവിന്റെ ശരീരരക്തങ്ങളായി സംഭവിക്കുന്ന അത്ഭുതകരവും അന്യാദൃശവും കത്തോലിക്കാ സഭ തികഞ്ഞ ഔചിത്യത്തോടെ "പദാർത്ഥാന്തരീകരണം" (transubstantiation) എന്നു വിളിക്കുന്നതുമായ പരിവർത്തനത്തെ നിഷേധിക്കുകയും ചെയ്യുന്നവൻ ആരായാലും ശപിക്കപ്പെട്ടവനാകട്ടെ. ”
ജെറോമിന്റെ വുൾഗാത്താ ലത്തീൻ പരിഭാഷയെ ബൈബിളിന്റെ ആധികാരികപാഠമായി പ്രഖ്യാപിച്ച സൂനഹദോസ്, പ്രൊട്ടസ്റ്റന്റുകൾ തിരസ്കരിച്ച അപ്പോക്രിഫയിലെ ഗ്രന്ഥങ്ങളെ പഴയനിയമത്തിന്റെ ഭാഗമായി അംഗീകരിച്ചു.
തോമസ് അക്വീനാസിനെ സൂനഹദോസ് ക്രിസ്തീയവിശ്വാസസംഹിതയുടെ ആധികാരിക വക്താവായി പേരെടുത്തു പറഞ്ഞു.
സമ്മേളനവേദിയിലെ അൾത്താരയിൽ അക്വീനാസിന്റെ മുഖ്യകൃതിയായ ദൈവശാസ്ത്രസംഗ്രഹം (സമ്മാ തിയോളജിയാ) ബൈബിളിനൊപ്പം സ്ഥാനം കണ്ടു.
ചാൾസ് അഞ്ചാമൻ ഉൾപ്പെടെ ജർമ്മനിയിൽ നിന്നുള്ള കത്തോലിക്കർ, കുർബ്ബാനയിലെ വീഞ്ഞിൽ വിശ്വാസികളുടെ പങ്കുപറ്റൽ , പുരോഹിതരുടെ വിവാഹം , ആരാധനയിൽ നാട്ടുഭാഷകളുടെ ഉപയോഗം എന്നിവയുൾപ്പെടെയുള്ള പരിഷ്കാരങ്ങൾ ആഗ്രഹിച്ചെങ്കിലും അവ അനുവദിക്കപ്പെട്ടില്ല.
അധികാരശ്രേണി
മാർപ്പാപ്പയുടെ അധികാരത്തിന്റെ കാര്യത്തിലും സൂനഹദോസ് പ്രൊട്ടസ്റ്റന്റ് നിലപാടുമായി ഒത്തുതീർപ്പിനു തയ്യാറായില്ല.
സ്പെയിനിലും ഫ്രാൻസിലും മറ്റും നിന്നുള്ള പ്രമുഖ സഭാനേതാക്കന്മാരിൽ പലരും സൂനഹദോസ് മാർപ്പാപ്പയുടെ നിയന്ത്രണത്തിൽ ആയിരിക്കുന്നതിനെ എതിർക്കുകയും സഭയുടെ ചട്ടക്കൂടിനുള്ളിൽ മെത്രാന്മാരുടെ സ്വാതന്ത്ര്യത്തിനു വേണ്ടി വാദിക്കുകയും ചെയ്തു.
റോമിലെ മെത്രാനായ മാർപ്പാപ്പായെ മെത്രാന്മാരിൽ ഒന്നാമനായി അംഗീകരിക്കാൻ അവർ തയ്യാറായിരുന്നെങ്കിലും അദ്ദേഹം "സമന്മാരിൽ ഒന്നാമൻ" (Primus inter pares - first among equals) മാത്രമാകണമെന്ന് അവർ വാദിച്ചു.
മെത്രാന്മാരുടെ അധികാരം മാർപ്പാപ്പയിൽ നിന്നല്ല അപ്പസ്തോലിക പിന്തുടർച്ചയിലൂടെ ക്രിസ്തുവിൽ നിന്നു ലഭിക്കുന്നതാണ് എന്നായിരുന്നു അവരുടെ ന്യായം.
ഈ നിലപാട് തിരസ്കരിച്ച സൂനഹദോസ് മാർപ്പാപ്പായുടെ പരമാധികാരത്തെ എല്ലാ സഭാസമ്മേളനങ്ങൾക്കും ഉപരി പ്രതിഷ്ഠിച്ചു.
ഒടുവിൽ, അതിന്റെ തീരുമാനങ്ങൾ നടപ്പാക്കുന്ന ചുമതല സൂനഹദോസ് ഏല്പിച്ചതും മാർപ്പാപ്പയെ ആണ്; തൽഫലമായി, നാലാം പീയൂസ് മാർപ്പാപ്പ 1565-ൽ ത്രെന്തോസ് വിശ്വാസപ്രമാണം പ്രസിദ്ധീകരിച്ചു; പീയൂസ് അഞ്ചാമൻ മാർപ്പാപ്പ 1566-ൽ റോമൻ വേദോപദേശവും, 1568-ൽ പരിഷ്കരിച്ച റോമൻ യാമപ്രാർത്ഥനകളും, 1570-ൽ പുതിയ കുർബ്ബാനക്രമവും പ്രസിദ്ധീകരിച്ചു.
ക്ലെമന്റ് എട്ടാമൻ മാർപ്പാപ്പ 1592-ൽ ബൈബിളിന്റെ ലത്തീൻ പരിഭാഷയായ വുൾഗാത്തയുടെ പരിഷ്കരിച്ച പതിപ്പു പ്രസിദ്ധീകരിച്ചതും സൂനഹദോസ് തുടക്കമിട്ട പരിഷ്കരണങ്ങളുടെ തുടർച്ചയിലായിരുന്നു.
മതപരവും രാഷ്ട്രീയവുമായ ഭിന്നതകളും പ്ലേഗു ബാധയും മറ്റും മൂലം പലവട്ടം വൈകുകയും നിർത്തിവയ്ക്കപ്പെടുകയും ചെയ്ത ത്രെന്തോസ് സൂനഹദോസ്, സഭാചരിത്രത്തിലെ സുപ്രധാനമായ ഒരു നവീകരണ സമ്മേളനമായിരുന്നു.
പ്രൊട്ടസ്റ്റന്റ് നവീകരണത്തിനുള്ള കത്തോലിക്കാ പക്ഷത്തിന്റെ മറുപടിയായ പ്രതിനവീകരണത്തിന്റെ ആശയങ്ങൾ ഏറ്റവും ശ്രദ്ധേയമായ രൂപം ധരിച്ചത് സൂനഹദോസിലാണ്.
പിന്നീടൊരു സാർവലൗകിക സഭാസമ്മേളനം നടക്കാൻ കത്തോലിക്കാസഭയ്ക്ക് മൂന്നു നൂറ്റാണ്ടോളം കാത്തിരിക്കേണ്ടി വന്നു.
പത്തൊൻപതാം നൂറ്റാണ്ടിൽ (1869-70) നടന്ന ഒന്നാം വത്തിക്കാൻ സൂനഹദോസായിരുന്നു ആ സമ്മേളനം.
ഇരുപതാം നൂറ്റാണ്ടിൽ രണ്ടാം വത്തിക്കാൻ സൂനഹദോസ് (1962-65) വിളിച്ചു കൂട്ടിയ യോഹന്നാൻ 23-ആമൻ മാർപ്പാപ്പ, ത്രെന്തോസ് സൂനഹദോസിന്റെ ആശയങ്ങൾ ആധുനിക കാലത്തും പ്രസക്തമാണെന്നു പ്രഖ്യാപിച്ചു.
രണ്ടാം വത്തിക്കാൻ സൂനഹദോസിന്റെ സമാപനഘട്ടത്തിൽ മാർപ്പാപ്പ ആയിരുന്ന പൗലോസ് ആറാമനും ഈ പ്രഖ്യാപനം ആവർത്തിച്ചു.
൧ റോമിന്റെ അതിരുവിട്ട ഇടപെടലിനെക്കുറിച്ച് സൂനഹദോസിൽ പങ്കെടുത്ത സഭാപിതാക്കന്മാരിൽ ഒരാളായ ലൊറൈനിലെ കർദ്ദിനാൾ ചാൾസ് നിരീക്ഷിച്ചത്, തീരുമാനങ്ങൾക്ക് പ്രചോദനം കിട്ടാൻ ദൈവാത്മാവിനെ വേണമെന്നു തോന്നിയപ്പോഴൊക്കെ, റോമിൽ നിന്ന് ചാക്കിൽ കെട്ടി കൊണ്ടുവരുകയാണു ചെയ്തത് എന്നായിരുന്നു.
" ത്രിത്വത്തിലെ മൂന്നാമത്തെയാൾ, റോമിൽ നിന്ന് തപാൽക്കാരന്റെ സഞ്ചിയിൽ, പതിവായി ത്രെന്തോസിൽ വന്നിരുന്നു"
൨ കൂദാശ ചെയ്യപ്പെടുന്ന അപ്പം മാത്രമാണ് പുരോഹിതരല്ലാത്ത വിശ്വാസികൾക്ക് കുർബ്ബാനയിൽ നൽകിയിരുന്നത്.
ഈ പാരമ്പര്യം തുടരുന്നതിന് സൂനഹദോസ് പറഞ്ഞ ന്യായം, അപ്പത്തിലും വീഞ്ഞിലും യേശു, ശരീരരക്തങ്ങളോടെ സമ്പൂർണ്ണമായി ഉണ്ടായിരിക്കുന്നു എന്നാണ്.
മാംസരക്തങ്ങൾ ചേർന്ന യേശുവിന്റെ സമ്പൂർണ്ണ ശരീരമാകാൻ അപ്പവും വീഞ്ഞും വേണം എന്ന വിശ്വാസത്തിന്റെ (consubstantiation) തിരസ്കാരമായിരുന്നു ഈ വിശദീകരണം.
അവലംബം 1 2 Wetterau, Bruce.
1 2 Hubert Jedin, Konciliengeschichte, Herder Freiburg, 138 1 2 3 4 A History of Christianity, Kenneth Scott Lattourette (പുറങ്ങൾ 866-72) 1 2 3 "മതനവീകരണം", സംസ്കാരത്തിന്റെ കഥ ആറാം ഭാഗം, വിൽ ഡുറാന്റ് (പുറങ്ങൾ 927-33) 1 2 A New History of Christianity, Vivian Greene (പുറം 164-67) 1 2 Cross, F. L., ed.
The Oxford Dictionary of the Christian Church (Oxford University Press 2005 ISBN 978-0-19-280290-3 ), article Trent, Council of ↑ "ആയിരുന്നത്, ഇപ്പോഴും ആയിരിക്കുന്നു": What was, still is, quoted in Responses to Some Questions Regarding Certain Aspects of the Doctrine on the Church
ത്രേതായുഗം ഇംഗ്ലീഷ് വിലാസം https://ml.wikipedia.org/wiki/Thretha_Yugam
ഭാരതീയ വിശ്വാസമനുസരിച്ച് നാലു യുഗങ്ങളിൽ ( ചതുർയുഗങ്ങൾ ) രണ്ടാമത്തേതാണ് ത്രേതായുഗം .
(തൃ=മൂന്ന് എന്നാണ് അർത്ഥം, മഹാവിഷ്ണുവിന്റെ മൂന്ന് അവതാരങ്ങൾ ഈ യുഗത്തിലായിരുന്നു -- 1. വാമനൻ , 2. പരശുരാമൻ , 3. ശ്രീരാമൻ ).
1,296,000 മനുഷ്യവർഷങ്ങൾ അതായത്, 3,600 ദിവ്യവർഷങ്ങൾ (ദേവ വർഷങ്ങൾ) ചേരുമ്പോഴാണ് ഈ യുഗത്തിന്റെ കാലയളവ് എത്തുന്നത്.
ധർമത്തിനും അധർമത്തിനും ഈ മൂന്നു പാദങ്ങൾ വീതം ത്രേതായുഗത്തിലുണ്ടായിരിക്കും.
പുരുഷനിൽ യൗവനം എപ്രകാരമാണോ അപ്രകാരമാണ് ലോകത്തിൽ ത്രേതായുഗം എന്ന് പറയുന്നു.
കൃതയുഗം ബാല്യവും, ദ്വാപരം അതിന്റെ വാർദ്ധക്യവും, കലി രോഗാവസ്ഥയായും പറയുന്നു.
പുരുഷസ്യ ഗർഭാധാനം, യഥാ കൃതയുശ്യമവം ബാല്യം, യഥാ ത്രേതാ തഥാ യൗവനം, യഥാദ്വോപരസ്തഥാ സ്ഥാ വിര്യം, യഥാ കലീരേവമാതൂര്യം, യഥാ യുഗാന്തരസ്തോ ഥാ മരണം ഇത്യേവമേതേനാനുമാന്നാനുക്താനാമപി ലോകപുരുഷയോരവയവ വിശേഷാണാമഗ്നിവേശ!
സാ മാന്യം വിദ്യാൽ ഇതി.
ലോഹയുഗത്തിനും മുമ്പ് ശിലായുഗത്തിൽ ആയിരുന്നു ത്രേതായുഗം എന്ന് കരുതുന്നുവെങ്കിലും, ശാസ്ത്രം അതിനോട് പൂർണ്ണമായും യോജിക്കുന്നില്ല.
മറ്റുയുഗങ്ങളിലേതു പോലെതന്നെ ത്രേതായുഗത്തിലും വർണാശ്രമ ധർമങ്ങൾ, വ്യവസ്ഥിതികൾ മുതലായവ ഉണ്ടായിരുന്നതായി ഹൈന്ദവപുരാണങ്ങൾ സാക്ഷ്യം പറയുന്നു.
ത്രേതായുഗത്തിൽ മഹാവിഷ്ണു രാമനായി ജനിച്ചുവെന്നും ധർമസംസ്ഥാപനം നടത്തിയെന്നും ഹൈന്ദവപുരാണേതിഹാസങ്ങൾ പറയുന്നു.
അവലംബം ↑ ശ്രീമദ് മഹാഭാഗവതം, തൃതീയസ്കന്ധം -- ആയുസ്സിന്റെ പരിണാമം -- തേമ്പാട്ട് ശങ്കരൻ നായർ -- ISBN : 978-81-8264-912 -- മാതൃഭൂമി പബ്ലീഷേസ്, കോഴിക്കോട് ↑ ശ്രീമദ് മഹാഭാഗവതം, ഗദ്യപരിഭാഷ -- തേമ്പാട്ട് ശങ്കരൻ നായർ -- ISBN : 978-81-8264-912 -- മാതൃഭൂമി പബ്ലീഷേസ്, കോഴിക്കോട് ↑ മഹാഭാരതം -- ഡോ.പിഎസ്.
ത്രോംബിൻ ഇംഗ്ലീഷ് വിലാസം https://ml.wikipedia.org/wiki/Thrombin
ലുവ പിഴവ് ഘടകം:Infobox_gene-ൽ 2693 വരിയിൽ : variable 'return_val' is not declared Role of thrombin in the blood coagulation cascade
രക്തം കട്ടപിടിക്കുന്ന പ്രക്രിയയിൽ പങ്കെടുക്കുന്ന മാംസ്യതന്മാത്രകളിൽ രണ്ടാം ഘടകമായി അറിയപ്പെടുന്ന രാസഘടകമാണ് ത്രോംബിൻ .
ഇതൊരു സെറീൻ പ്രോട്ടീയേയ്സ് വിഭാഗത്തിലുൾപ്പെടുന്ന രാസാഗ്നിയാണ് .
ഫൈബ്രിനോജൻ എന്ന മാംസ്യതൻമാത്രയെ ഫൈബ്രിൻ എന്ന തൻമാത്രയാക്കി മാറ്റുകയാണ് ത്രോംബിന്റെ പ്രധാനധർമ്മം.
പ്രോത്രോംബിൻ അല്ലെങ്കിൽ സൈമോജൻ എന്ന പ്രവർത്തനരഹിതമായ രൂപത്തിലാണ് ഇത് ഉത്പാദിപ്പിക്കപ്പെടുന്നത്.
F2 ജീനുകളാണ് ഈ മാംസ്യത്തിന്റെ ഉത്പാദനത്തിന് കാരണമാകുന്നത്.
1872 ൽ അലക്സാണ്ടർ ഷ്മിഡ്റ്റ് ആണ് ഫൈബ്രിൻ, ഫൈബ്രിനോജൻ എന്നീ തൻമാത്രകളെ  വിശദീകരിച്ചശേഷം ഇത്തരം രാസാഗ്നിയുടെ സാന്നിധ്യത്തെപ്പറ്റി അറിവുനൽകിയത്.
എന്നാൽ ത്രോംബിന്റെ ഉത്പാദനത്തിന് കാരണമായ പ്രോത്രോംബിൻ കണ്ടെത്തിയത് പെകെൽഹാരിംഗ് (1894) എന്ന ശാസ്ത്രകാരനാണ്.
ആക്ടിവേറ്റ് ചെയ്യപ്പെട്ട രക്തഘടകമായ ഫാക്ടർ X (Xa) യുടെ രണ്ട് സ്ഥാനങ്ങളിൽ രാസാഗ്നികളുടെ സാന്നിധ്യത്തിൽ നടക്കുന്ന ക്ലീവേജ് മൂലമാണ് ത്രോംബിൻ രൂപപ്പെടുന്നത്.
↑ {{ cite web }} : External link in | publisher= ( help )
ത്രൈയന്റ ഇംഗ്ലീഷ് വിലാസം https://ml.wikipedia.org/wiki/Thrianta A Thrianta rabbit
നല്ല ചുവന്ന നിറമുള്ള വളർത്തുമുയലിന്റെ ഇനമാണ് ത്രൈയന്റ.
അതിന്റെ പാദങ്ങൾവരെയും വാലിന്റെ അറ്റംവരെയും   അതിശയകരമായ ചുവന്ന നിറമാണ്.
നെതർലാന്റ്സിൽ നിന്നാണ് ഉത്ഭവിച്ചത്.
, ത്രൈയന്റ1980 കളുടെ ആരംഭത്തിൽ യുകെയിലേക്ക് കയറ്റുമതി ചെയ്യുന്നതിനു മുമ്പ് ജർമ്മനിയിൽ വികസിപ്പിച്ചു..
1990-കളിൽ ബ്രീഡ് അമേരിക്കൻ ഐക്യനാടുകളിലെത്തിയിരുന്നത് നെതർലൻഡിലും ഇംഗ്ലണ്ടിലും നിന്നുമായിരുന്നു.
ത്രൈയന്റ ബ്രീഡ് ഇനത്തെ അമേരിക്കൻ റാബിറ്റ് ബ്രീഡേഴ്സ് അസോസിയേഷനും , ബ്രിട്ടീഷ് റാബിറ്റ് കൗൺസിൽ (BRC) ആണ് തിരിച്ചറിഞ്ഞത്.
(ARBA) ചില ചുരുക്കം സജീവ ബ്രീഡറായ ത്രൈയന്റ ഓസ്ട്രേലിയയിൽ വളരെ വിരളമാണ്.
ത്രോംബോപോയസിസ് ഇംഗ്ലീഷ് വിലാസം https://ml.wikipedia.org/wiki/Thrombopoiesis
രക്തകോശങ്ങളിൽ രക്തം കട്ടപിടിപ്പിക്കുന്നതിന് സഹായിക്കുന്ന കോശങ്ങളാണ് പ്ലേറ്റലറ്റുകൾ അഥവാ ത്രോംബോസൈറ്റുകൾ.
ഇവയുടെ ഉത്പാദനമാണ് ത്രോംബോപോയസിസ് എന്നറിയപ്പെടുന്നത്.
ചുവന്ന അസ്ഥിമജ്ജയിലാണ് പ്ലേറ്റലറ്റുകൾ ഉണ്ടാകുന്നത്.
മെഗാകാരിയോസൈറ്റ് എന്ന വലിയ കോശത്തിൽ നിന്നും ആയിരക്കണക്കിന് പ്ലേറ്റലറ്റുകൾ രൂപപ്പെടുന്നു.
മെഗാകാരിയോസൈറ്റ്
മെഗാകാരിയോസൈറ്റ് കോശങ്ങളിൽ മർമ്മമുണ്ടെങ്കിലും മർമ്മകമില്ല.
100 മൈക്രോമീറ്റർ വ്യാസമാണിവയ്ക്കുള്ളത്.
കോശദ്രവ്യത്തിൽ നീലയും ചുവപ്പും കലർന്ന തരികളുണ്ട്.
പ്ലേറ്റലറ്റുകൾ ഉണ്ടാകുന്ന ആദ്യ കോശമാണ് മെഗാകാരിയോബ്ലാസ്റ്റ്.
ഇവ പിന്നീട് പ്രോമെഗാകാരിയോസൈറ്റ് ആയും മെഗാകാരിയോസൈറ്റ് ആയും മാറുന്നു.
കരളും വൃക്കയും ഉത്പാദിപ്പിക്കുന്ന കോളനി സ്റ്റിമുലേറ്റിംഗ് ഫാക്ടർ (Thrombopoetin) എന്ന മാംസ്യമാണ് മെഗാകാരിയോസൈറ്റുകളുടെ വളർച്ചയെത്തലിനെ സ്വാധീനിക്കുന്നത്.
പ്ലേറ്റലറ്റുകളിൽ നിന്ന് പുറപ്പെടുവിക്കപ്പെടുന്ന ട്രാൻസ്പോർമിംഗ് ഗ്രോത്ത് ഫാക്ടർ ബീറ്റാ എന്ന രാസരൂപത്തിന് ത്രോബോപോയസിസിനെ തടയാനുള്ള കഴിവുമുണ്ട്.
കെ.ടി. മാനു മുസ്‌ലിയാർ ഇംഗ്ലീഷ് വിലാസം https://ml.wikipedia.org/wiki/K.
T._Manu_Musliar
കേരളത്തിലെ ഒരു മുസ്ലിം മതപണ്ഡിതനും സംഘാടകനും വിദ്യാഭ്യാസ പ്രചാരകനും വാഗ്മിയുമായിരുന്നു കെ.ടി. മാനു മുസ്‌ലിയാർ എന്നറിയപ്പെട്ടിരുന്ന കെ.ടി. മുഹമ്മദ് മുസ്‌ലിയാർ.
സമസ്ത കേരള ജം‌ഇയ്യത്തുൽ ഉലമ ജോയ്ന്റ് സെക്രട്ടറിയും മുശാവറ(കൂടിയാലോചന സമിതി) അംഗവുമായിരുന്ന അദ്ദേഹം 2009 ഫെബ്രുവരി 1 -ന്‌ കോഴിക്കോട് വെച്ച് മരണമടഞ്ഞു .
1932 ൽ മലപ്പുറം ജില്ലയിൽ പെടുന്ന കരുവാരക്കുണ്ടിലെ കണ്ണത്ത് ആണ്‌ ജനനം.
പിതാവ്;കുഞ്ഞാറ.
മതാവ്:ഇത്തിക്കുട്ടി.
നന്നേ ചെറുപ്പത്തിലേ പിതാവ് മരണപ്പെട്ടു.
ദാരിദ്ര്യവും കഷ്ടപ്പാടും നിറഞ്ഞതായിരുന്നു മനുമുസ്ല്യാരുടെ കുട്ടിക്കാലം.
അതിനാൽ നാലാംക്ലാസ്  വരെ മാത്രമേ സ്കൂൾ വിദ്യാഭ്യാസം നേടാൻ കഴിഞൊള്ളൂ.
അതിൽ പിന്നെ കരുവാരക്കുണ്ടിലെ പള്ളിദർസിൽ (മുസ്ലിം പള്ളികളിൽ നടത്തപ്പെടുന്ന മതപഠനം) ചേർന്നു.
ഉപരിപഠനം വെല്ലൂരിലെ ബാഖിയാത്തുസ്സാലിഹാത്തിൽ .
ഉപരിപഠനം പൂർത്തിയാക്കി 1957 ൽ ഇരിങ്ങാട്ടിരിയിൽ ഖാദിയും മുദർ‌രിസ്സുമായി(ദർസിൽ അദ്ധ്യാപകൻ).
കേരളത്തിലെ പ്രമുഖ മതപണ്ഡിത സംഘടനയായ സമസ്ത കേരള ജംഇയ്യത്തുൽ ഉലമയുടെ ഉയർന്ന പണ്ഡിതനായിരുന്നു കെ.ടി മാനുമുസ്ല്യാർ.
ഭിന്നവീക്ഷണം പുലർത്തുന്ന പണ്ഡിതന്മാരെ പോലും ബഹുമാനത്തോടെയാണ്‌  അദ്ദേഹം കണ്ടത് .
നല്ല ഒരു കവിയും ഗദ്യകാരനുമായിരുന്നു അദ്ദേഹം.
"ജീവിതത്തിന്റെ കൈയൊപ്പുകൾ" എന്ന പേരിൽ ആത്മകഥയും അദ്ദേഹം എഴുതി.
കരുവാരക്കുണ്ടിലെ  ദാറുന്നജാത്ത് ഇസ്ലാമിക്  സെന്റർ മാനുമുസ്ല്യാരുടെ നേതൃത്വത്തിൽ വളർന്നുവന്ന സ്ഥാപനമാണ്‌.
പെരിന്തൽമണ്ണയിലെ സമസ്ത സ്ഥാപനമായ എം.ഇ.
എ. എൻ‌ജിനിയറിംഗ് കോളേജിന്റെ ജനറൽ കൺ‌വീനറുമായിരുന്നു അദ്ദേഹം .
കെ.ടി മാനു മുസ്‌ലിയാരെ കുറിച്ച് ഖാസി സി.എം അബ്ദുല്ല മൌലവി ചെമ്പരിക്ക അനുസ്മരിക്കുന്നു Archived 2016-03-04 at the Wayback Machine .
link not working അവലംബം
കെ.ടി. തോമസ് (ജസ്റ്റിസ്) ഇംഗ്ലീഷ് വിലാസം https://ml.wikipedia.org/wiki/K.
T._Thomas(Justice)
കല്ലുപുരക്കൽ തോമസ് തോമസ് സുപ്രീം കോടതിയുടെ മുൻ ഇന്ത്യൻ ജഡ്ജിയാണ്, ഇന്ത്യൻ സാമൂഹിക-രാഷ്ട്രീയ ചുറ്റുപാടുകളുമായി ബന്ധപ്പെട്ട് ശക്തമായ അഭിപ്രായങ്ങളാൽ അറിയപ്പെടുന്നയാളാണ് അദ്ദേഹം.
സാമൂഹ്യകാര്യ മേഖലയിലെ സേവനങ്ങൾക്ക് 2007 ൽ ഇന്ത്യാ സർക്കാർ അദ്ദേഹത്തിന് പദ്മഭൂഷൻ ബഹുമതി നൽകി ആദരിച്ചു.
കെ ടി തോമസ് 1937 ജനുവരി 30 ന് കോട്ടയം ജില്ലയിലാണ് ജനിച്ചത്.
ബേക്കർ മെമ്മോറിയൽ സ്കൂളിൽ പഠിച്ച ശേഷം കോട്ടയം സി‌എം‌എസ് കോളേജിൽ നിന്നും പ്രീ യൂണിവേഴ്‌സിറ്റി കോഴ്‌സ് പൂർത്തിയാക്കി.
എറണാകുളം സെന്റ് ആൽബർട്ട് കോളേജിൽ ബിഎയും കോളേജ് യൂണിയൻ ചെയർമാനായി സേവനമനുഷ്ഠിച്ചു.
മദ്രാസ് ലോ കോളേജിൽ നിയമപഠനം നടത്തി.
1960 ൽ അഭിഭാഷകനായി ചേർന്ന അദ്ദേഹം അന്നത്തെ പ്രമുഖ അഭിഭാഷകനായ ജോസഫ് മാലിയക്കലിന്റെ ജൂനിയർ അഭിഭാഷകനായി കോട്ടയത്തിൽ ഔദ്യോഗിക ജീവിതം ആരംഭിച്ചു.
താമസിയാതെ അദ്ദേഹം കോട്ടയം ജില്ലാ കോടതിയിലും പിന്നീട് കേരള ഹൈക്കോടതിയിലും സ്വകാര്യ പരിശീലനം ആരംഭിച്ചു.
1977 ൽ ജില്ലാ, സെഷൻസ് ജഡ്ജിയായി നേരിട്ട് തിരഞ്ഞെടുക്കപ്പെട്ടു, സെലക്ഷൻ ടെസ്റ്റുകളിൽ ഒന്നാം റാങ്ക് നേടി.
1985 ൽ കേരള ഹൈക്കോടതി ജഡ്ജിയായി സ്ഥാനക്കയറ്റം ലഭിച്ച അദ്ദേഹം 1995 ൽ ആക്ടിംഗ് ചീഫ് ജസ്റ്റിസായി സേവനമനുഷ്ഠിച്ചു.
1996 ൽ സുപ്രീം കോടതി ജഡ്ജിയായി നിയമിതനായി.
അഭിഭാഷകനെന്ന നിലയിൽ 1976 ൽ അമേരിക്കയിലെ ടെക്സാസിൽ നടന്ന സമാധാനത്തെക്കുറിച്ചുള്ള ലോക സമ്മേളനത്തിൽ പങ്കെടുക്കാൻ ഒരു ഇന്ത്യൻ പ്രതിനിധി സംഘത്തെ നയിച്ചു.
ലോക സമ്മേളനത്തിൽ രൂപീകരിച്ച ഒരു കമ്മീഷന്റെ ചെയർമാനായും പ്രവർത്തിച്ചിട്ടുണ്ട്.
2002 ൽ സേവനത്തിൽ നിന്ന് വിരമിച്ച തോമസ് കോട്ടയം ജില്ലയിലെ മുത്തമ്പലത്താണ് താമസിക്കുന്നത്.
2008 ൽ പ്രസിദ്ധീകരിച്ച അദ്ദേഹത്തിന്റെ ആത്മകഥയായ ഹണിബീസ് ഓഫ് സോളമൻ , 25 വർഷത്തെ അദ്ദേഹത്തിന്റെ ജുഡീഷ്യൽ സേവനത്തിന്റെ വിവരണമാണ്, അതിനുശേഷം മലയാളത്തിൽ സോളമന്റേ തെനീചക്കൽ എന്ന പേരിൽ പ്രസിദ്ധീകരിച്ചു.
ശ്രദ്ധേയമായ വിധി
രാജീവ് ഗാന്ധി വധക്കേസിൽ വധശിക്ഷ സ്ഥിരീകരിച്ച സുപ്രീം കോടതി ബെഞ്ചിൽ ജസ്റ്റിസ് തോമസ് അധ്യക്ഷത വഹിച്ചു.
ജസ്റ്റിസ് തോമസ് തന്റെ അഭിപ്രായങ്ങൾ പ്രകടിപ്പിക്കുന്നതായി അറിയപ്പെടുന്നു, അത് പല അവസരങ്ങളിലും വാർത്തകൾ സൃഷ്ടിച്ചിട്ടുണ്ട്.
അൺഎയ്ഡഡ് സ്ഥാപനങ്ങളിലെ കേരളത്തിലെ പ്രൊഫഷണൽ വിദ്യാഭ്യാസത്തിനായുള്ള ഫീസ് ഘടനയെക്കുറിച്ചുള്ള അദ്ദേഹത്തിന്റെ ശുപാർശകളും സ്ഥാപന ഉടമകളിൽ നിന്ന് എതിർപ്പ് ഉയർത്തി.
2011 ഓഗസ്റ്റിൽ അദ്ദേഹം ഒരു പൊതു പ്രസംഗം നടത്തി, അവിടെ മഹാത്മാഗാന്ധി വധത്തെക്കുറിച്ച് ആർ‌എസ്‌എസിനെ കുറ്റവിമുക്തനാക്കി ഇത് പൊതു ചർച്ചകൾക്ക് കാരണമായി.
സാമുദായിക, ലക്ഷ്യമിട്ട വയലൻസ് ബില്ലിനോടുള്ള അദ്ദേഹത്തിന്റെ എതിർപ്പും ഒരു കോളിളക്കം സൃഷ്ടിച്ചു.
ബിൽ ഭിന്നിപ്പാണെന്നും ഇന്ത്യൻ ഭരണഘടനയ്ക്ക് വിരുദ്ധമാണെന്നും അദ്ദേഹം വിശേഷിപ്പിച്ചു.
മുല്ലാപെരിയാർ അണക്കെട്ടിലെ ജലനിരപ്പ് പരിപാലിക്കുന്നത് സംബന്ധിച്ച് ശാക്തീകരണ സമിതിയുടെ റിപ്പോർട്ടിനെക്കുറിച്ച് ജസ്റ്റിസ് തോമസ് വിയോജിപ്പുള്ള ഒരു കുറിപ്പ് എഴുതിയിട്ടുണ്ടെങ്കിലും, ഡാം സുരക്ഷിതമാണെന്ന് വ്യക്തമാക്കുന്ന റിപ്പോർട്ടിനോടുള്ള അദ്ദേഹത്തിന്റെ സമ്മതപത്രം സ്വന്തം നാടായ കേരളത്തിൽ വിമർശനങ്ങൾ ഉയർത്തി.
രാജീവ് ഗാന്ധി വധക്കേസിൽ , വധശിക്ഷയ്ക്ക് വിധിക്കപ്പെട്ട മൂന്ന് പ്രതികളെ വധശിക്ഷയിൽ നിന്ന് ഒഴിവാക്കണമെന്ന് 2013 ൽ അദ്ദേഹം അഭിപ്രായപ്പെട്ടു.
സെർച്ച് കമ്മിറ്റിയുടെ ശുപാർശകൾ സെലക്ഷൻ കമ്മിറ്റിയിൽ ഉൾപ്പെടുന്നില്ലെന്ന് പറഞ്ഞ് ലോക്പാലിന്റെ സെലക്ഷൻ കമ്മിറ്റിയുടെ തലവനാകാൻ ഇന്ത്യാ ഗവൺമെന്റിന്റെ വാഗ്ദാനം 2014 മാർച്ചിൽ തോമസ് നിരസിച്ചു .
അതിനാൽ, സെർച്ച് കമ്മിറ്റിയുടെ പ്രവർത്തനങ്ങളും സെലക്ഷൻ കമ്മിറ്റിക്ക് തന്നെ ചെയ്യാൻ കഴിയും.
ജസ്റ്റിസ് സി.കെ.പ്രസാദിന്റെ നേതൃത്വത്തിലുള്ള രണ്ട് ജഡ്ജി ബെഞ്ച് 12 വർഷം പഴക്കമുള്ള ഭൂമി അലോട്ട്മെന്റ് കേസ് തീർപ്പാക്കുന്നത് സംബന്ധിച്ച് സീനിയർ അഡ്വക്കേറ്റ് ദുഷ്യന്ത് ഡേവ് ഉന്നയിച്ച ആരോപണത്തെത്തുടർന്ന് ചീഫ് ജസ്റ്റിസിന് അയച്ച കത്താണ് പൊതുതാൽപ്പര്യത്തിന്റെ മറ്റൊരു കാര്യം.
മറ്റൊരു മൂന്ന് ജഡ്ജി ബെഞ്ചിന്റെ മുമ്പാകെ.
അവാർഡുകൾ ഇന്ത്യാ ഗവൺമെന്റിന്റെ പത്മഭൂഷൺ അവാർഡ്, 2006.
സ്ഥാനങ്ങൾ ജില്ലാ, സെഷൻസ് ജഡ്ജി, കോട്ടയം - 1977 അഡീഷണൽ ഡിസ്ട്രിക്റ്റ് ആൻഡ് സെഷൻസ് ജഡ്ജ്, കാലിക്കറ്റ് - 1979 പ്രിൻസിപ്പൽ ഡിസ്ട്രിക്റ്റ് ആൻഡ് സെഷൻസ് ജഡ്ജ്, കാലിക്കറ്റ് - 1981 അഡീഷണൽ ജസ്റ്റിസ്, കേരള ഹൈക്കോടതി - 1985 സ്ഥിരം നീതി, കേരള ഹൈക്കോടതി - 1986 ആക്ടിംഗ് ചീഫ് ജസ്റ്റിസ്, കേരള ഹൈക്കോടതി - 1995 ജസ്റ്റിസ്, സുപ്രീം കോടതി - 1996 ചെയർമാൻ - അസിസ്റ്റഡ് പ്രൊഫഷണൽ കോളേജുകളിലെ ജസ്റ്റിസ് കെ ടി തോമസ് കമ്മിറ്റി - 2003 സുപ്രീം കോടതി രൂപീകരിച്ച പോലീസ് പരിഷ്കരണ നിരീക്ഷണ സമിതി ചെയർമാൻ ബാംഗ്ലൂരിലെ നാഷണൽ ലോ സ്കൂൾ ഓഫ് ഇന്ത്യ സർവകലാശാലയുടെ പ്രവർത്തനം അവലോകനം ചെയ്യുന്നതിനുള്ള സ്കൂൾ അവലോകന കമ്മീഷൻ ചെയർമാൻ പരാമർശങ്ങൾ ബാഹ്യ ലിങ്കുകൾ പത്മഭൂഷൺ അവാർഡിനെക്കുറിച്ചുള്ള വാർത്ത സുപ്രീം കോടതി ഓഫ് ഇന്ത്യ വെബ് സൈറ്റിലെ പ്രൊഫൈൽ പാർലമെന്റ് ഭേദഗതി അധികാരങ്ങൾ ഉപയോഗിക്കുന്നതിനെക്കുറിച്ച് ജസ്റ്റിസ് കെ.ടി തോമസ് കമ്മിറ്റി വധശിക്ഷയെക്കുറിച്ചുള്ള അഭിപ്രായം രാജീവ് ഗാന്ധി വധക്കേസിൽ ലോക്പാലിൽ പ്രധാനമന്ത്രിക്ക് അയച്ച കത്ത് Speech on RSS യൂട്യൂബിൽ അന്തിമ റിപ്പോർട്ട് - പീപ്പിൾസ് പോലീസ് പ്രസ്ഥാനം Indiavision interview യൂട്യൂബിൽ കൂടുതൽ വായനയ്ക്ക്
കെ.ടി. മുഹമ്മദ് ഇംഗ്ലീഷ് വിലാസം https://ml.wikipedia.org/wiki/K.
T.Muhammad
നാടകകൃത്ത്, സിനിമ സംവിധായകൻ, എഴുത്തുകാരൻ എന്നീ നിലകളിൽ പ്രശസ്തനായ വ്യക്തിയായിരുന്നു കളത്തിങ്കൽ തൊടിയിൽ മുഹമ്മദ് എന്ന കെ.ടി. മുഹമ്മദ് (1927 സെപ്റ്റംബർ
29 ന് മലപ്പുറം ജില്ലയിലെ മഞ്ചേരിയിൽ ജനിച്ചു.
1927 സെപ്റ്റംബർ 29- മലപ്പുറം ജില്ല യിലെ മഞ്ചേരിയിൽ ജനനം.
കളത്തിങ്കൽ തൊടിയിൽ കുഞ്ഞാമയാണ് പിതാവ്, മാതാവ് ഫാത്തിമ കുട്ടി.
സ്കൂൾ വിദ്യാഭ്യാസത്തിന് ശേഷം തപാൽ വകുപ്പിൽ ജോലിയിൽ പ്രവേശിച്ചു.
നടി സീനത്തിനെ വിവാഹം ചെയ്തെങ്കിലും വേർപിരിഞ്ഞു.
ജിതിൻ ഏക മകനാണ്.
2008 മാർച്ച് 25 ന് കോഴിക്കോട് സ്വകാര്യ ആശുപത്രിയിൽ വെച്ച് അന്തരിച്ചു .
,40 ൽ അധികം നാടകങ്ങളൂടെ രചയിതാവും സംവിധായകനുമായ കെ.ടി 20 ചലച്ചിത്രങ്ങൾക്ക് തിരക്കഥയും എഴുതിയിട്ടുണ്ട്.
2006-ൽ കേരള സാഹിത്യ അക്കാദമിയുടെ വിശിഷ്ടാംഗത്വം ലഭിച്ചു .
പ്രസിദ്ധീകരിച്ച കൃതികൾ നാടകം ഇത് ഭൂമിയാണ് കാഫർ ഭരണത്തിൻറെ യവനിക നൈറ്റ് ട്രൈൻ ടാക്സി കറവറ്റ പശു നാൽക്കവല അസ്തിവാരം മേഘസന്ദേശം വെളിച്ചം വിളക്കന്വേഷിക്കുന്നു ചുവന്ന ഘടികാരം അപരിചിതൻ കടൽപ്പാലം തുറക്കാത്ത വാതിൽ സംഗമം രാഷ്ട്രഭവൻ പ്രവാഹം ചക്രവർത്തി അന്തഃപുരം സ്വന്തം ലേഖകൻ മുത്തു ചിപ്പി ഒരു പുതിയ വീട് ഉറങ്ങാൻ വൈകിയ രാത്രികൾ താക്കോൽ സൃഷ്ടി സ്ഥിതി സംഹാരം സാക്ഷാൽക്കാരം ദീപസ്തംഭം മഹാശ്ചര്യം കഥകൾ മാംസ പുഷ്പങ്ങൾ കണ്ണുകൾ ചിരിക്കുന്ന കത്തി പ്രസവത്തിൻറെ വില മതവും ചെണ്ടയും രോദനം തിരക്കഥ കണ്ടം ബച്ച കോട്ട് (മലയാളത്തിലെ ആദ്യത്തെ വർണ ചലചിത്രം) അച്ഛനും ബാപ്പയും കടൽ‌പ്പാലം രാജഹംസം പുരസ്കാരങ്ങൾ കെ.ടി. മുഹമ്മദിന്റെ ശില്പം 1951 ൽ ലോക ചെറുകഥാ മത്സരത്തിൽ ഒന്നാം സ്ഥാനം.
(കണ്ണുകൾ എന്ന കൃതിക്ക്) കാഫർ എന്ന നാടകത്തിന് സംസ്ഥാന നാടക പുരസ്കാരം കേരള സംഗീത നാടക അക്കാദമി പുരസ്കാരം മദ്രാസ് സംഗീത നാടക അക്കാദമി പുരസ്കാരം മികച്ച തിരക്കഥക്കുള്ള സംസ്ഥാന അവാർഡ് പി.ജെ ആൻറണി ഫൗണ്ടേഷൻ പുരസ്കാരം പത്മപ്രഭ പുരസ്കാരം (2003) എസ്.എൽ. പുരം സദാനന്ദൻ പുരസ്കാരം (2007) അവലംബം 1 2 3 4 ↑ ↑ ദീപിക ↑ മാതൃഭൂമി ↑ കെ.ടി മുഹമ്മദിന് എസ്.എൽ.പുരം പുരസ്കാരം
കെ.ടി. രാമ റാവു
ചന്ദ്രശേഖര റാവുവിൻറെ മകനും തെലങ്കാന ഐടി മന്ത്രിയും തെലുങ്കാന രാഷ്ട്ര സമിതി പാർട്ടിയുടെ മുതിർന്ന നേതാവുമാണ് കെ.ട്.
ആർ. എന്ന ചുരുക്കപേരിലറിയപ്പെടുന്ന കെ.ടി. രാമ റാവു.
കെ.ടി. രവിവർമ്മ ഇംഗ്ലീഷ് വിലാസം https://ml.wikipedia.org/wiki/K.
T._Ravivarma
ഒരു മലയാള സാഹിത്യകാരനാണ് കുഞ്ഞുണ്ണിവർമ്മ എന്ന കെ.ടി. രവിവർമ്മ(മരണം: 01 മാർച്ച് 2022).
വിവർത്തനത്തിനും വൈജ്ഞാ നിക സാഹിത്യത്തിനുമുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
1937 ൽ തൃപ്പൂണിത്തുറയിൽ രാജകുടുംബത്തിൽ ജനിച്ചു.
മദ്രാസ്, ബോംബെ സർവകലാശാലകളിൽ വിദ്യാഭ്യാസത്തിനു ശേഷം മുംബയ് എസ്.ഐ.ഇ.
എസ് കോളേജിൽ അദ്ധ്യാപകനായ വർമ്മ ജന്തുശാസ്ത്ര വിഭാഗം മേധാവിയായായി വിരമിച്ചു.
രൺജിത് ദേശായി മറാഠിയിൽ രചിച്ച 'രാജാരവിവർമ്മ' വി​വർത്തനം ചെയ്തു.
ഇതിന് കേരളസാഹിത്യ അക്കാഡമി അവാർഡു ലഭിച്ചു.
സന്ത് ജ്ഞാനേശ്വറി​ന്റെ 'ജ്ഞാനേശ്വരി' തർജ്ജമ ചെയ്തി​ട്ടുണ്ട്.
ഡോ. അംബേദ്കറുടെ സമ്പൂർണകൃതി​കളുടെ വി​വർത്തനം കേരള ഭാഷാ ഇൻസ്റ്റി​റ്റ്യൂട്ടാണ് പ്രസി​ദ്ധീകരി​ച്ചത്.
1999ൽ മരുമക്കത്തായം എന്ന കൃതിക്ക് കേരള സാഹിത്യ അക്കാദമിയുടെ മികച്ച വൈജ്ഞാനിക ഗ്രന്ഥത്തിനുള്ള പുരസ്കാരം ലഭിച്ചു.
ഇതിന് കേരളസാഹിത്യ അക്കാദമിയുടെ വിവർത്തനത്തിനുള്ള അവാർഡു ലഭിച്ചു.